**Oznam k zápisu do 1.ročníka**

Základná škola Štrba oznamuje, že **zápis detí do 1. ročníka** (na školský rok 2023/2024) bude **formou podania elektronickej prihlášky** od 3. do 14. apríla 2023.

Prihlášku nájdete na webovom sídle ( webová stránka ) ZŠ Štrba www.zsstrba.sk

Pre rodičov, ktorí **nemajú možnosť prihlásiť svoje dieťa elektronicky**, bude možné podať prihlášku osobne bez účasti dieťaťa 13. apríla ( štvrtok) 2023 v ZŠ Štrba od 13. 00 – 15.00 hod. v triede 1.A triedy na prízemí . Nutné je so sebou doniesť občiansky preukaz rodiča a rodný list dieťaťa.

Prihlášky v papierovej forme nájdete pri hlavnom vstupe do budovy školy od 3.-5. apríla 2023.

Zápis dieťaťa so špeciálnymi výchovno-vzdelávacími potrebami.

Zákonný zástupca dieťaťa so špeciálnymi výchovno-vzdelávacími potrebami spolu s prihláškou predkladá aj písomné vyjadrenie zariadenia poradenstva a prevencie, vydané na základe diagnostického vyšetrenia dieťaťa.

Výnimočné prijatie dieťaťa na plnenie povinnej školskej dochádzky.

Na základné vzdelávanie možno výnimočne prijať dieťa, ktoré k 31. augustu 2023 (vrátane)nedovŕši šiesty rok veku, ak zákonný zástupca pri zápise predloží riaditeľovi školy súhlasné vyjadrenie príslušného zariadenia poradenstva a prevencie a súhlasné vyjadrenie všeobecného lekára pre deti a dorast. Zákonný zástupca môže požiadať o prijatie dieťaťa na vzdelávanie v základnej škole aj v prípade, ak dieťa nedovŕši k 31. augustu 2023 (vrátane) šesť rokov veku a v školskom roku 2022/2023 neplnilo povinné predprimárne vzdelávanie.

Posúdenie školskej spôsobilosti

Posúdenie školskej spôsobilosti v zariadeniach poradenstva a prevencie pred zápisom u detí, ktoré k 31. augustu 2023 (vrátane) dovŕšia najmenej šesť rokov veku nie je povinné.

Ak dieťa po dovŕšení šiesteho roka veku nedosahuje školskú spôsobilosť, riaditeľ materskej školy rozhodne o pokračovaní plnenia povinného predprimárneho vzdelávania v materskej škole na základe:

- písomného súhlasu príslušného zariadenia poradenstva a prevencie,

- písomného súhlasu všeobecného lekára pre deti a dorast a

- informovaného súhlasu zákonného zástupcu alebo zástupcu zariadenia.

Ak zákonný zástupca uvažuje o tom, že jeho dieťa bude pokračovať v plnení povinného

predprimárneho vzdelávania je povinný o tejto skutočnosti informovať aj riaditeľa základnej školy, do ktorej dieťa zapísal. Ak riaditeľ materskej školy rozhodne o pokračovaní plnenia povinného predprimárneho vzdelávania dieťaťa, zákonný zástupca predloží príslušnej základnej školy fotokópiu rozhodnutia riaditeľa materskej školy o pokračovaní plnenia povinného predprimárneho vzdelávania.

**Usmernenie MŠVVaŠ k zápisu do 1.ročníka**

<https://www.minedu.sk/usmernenie-k-zapisu-do-1-rocnika-a-prijimaniu-deti-na-vzdelavanie-v-zakladnej-skole-na-skolsky-rok-20232024>

Základná škola vyžaduje pri zápise:

* V súlade s ust. § 11 ods. 6 školského zákona platí, že školy a školské zariadenia majú právo získavať a spracúvať osobné údaje o deťoch a žiakoch v rozsahu:
* meno a priezvisko,
* dátum a miesto narodenia,
* adresa trvalého pobytu alebo adresa miesta, kde sa dieťa alebo žiak obvykle zdržiava, ak sa nezdržiava na adrese trvalého pobytu,
* rodné číslo,
* štátna príslušnosť,
* národnosť,
* fyzického zdravia a duševného zdravia,
* mentálnej úrovne vrátane výsledkov pedagogicko-psychologickej a špeciálnopedagogickej diagnostiky,
* rozhodnutia týkajúce sa výchovy a starostlivosti,
* výsledky monitorovania a hodnotenia kvality výchovy a vzdelávania,
* Spomínaná novela školského zákona sa dotkla aj ust. § 11 ods. 6 písm. b) školského zákona, ktorý vymedzuje okruh osobných údajov zákonných zástupcov, ktoré majú školy a školské zariadenia právo spracúvať. Po novele školského zákona majú školy a školské zariadenia právo získať a spracúvať o zákonných zástupcoch detí a žiakov tieto osobné údaje:
* titul, meno a priezvisko, rodné priezvisko,
* spôsobilosť na právne úkony,
* adresa bydliska a druh pobytu,
* zákaz pobytu,
* kontakt na účely komunikácie,
* dosiahnuté vzdelanie.

Z uvedeného ustanovenia školského zákona teda vyplýva, že osobné údaje o zákonných zástupcov detí a žiakov v uvedenom rozsahu spracúvate na základe oprávnenia, ktoré Vám priznáva školský zákon, teda pri výkone verejnej moci zverenej Vám, ako prevádzkovateľovi. Predmetné osobné údaje teda naďalej spracúvate na základe článku 6 bodu 1. písm. e) všeobecného nariadenia o ochrane údajov, respektíve na základe ust. § 13 ods. 1 písm. e) zákona o ochrane osobných údajov a na takéto spracúvanie nepotrebujete od zákonných zástupcov získavať súhlas so spracovaním osobných údajov.

Podpisy zákonných zástupcov a doručovanie rozhodnutia

Podľa § 144a zákona účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti sa vyžaduje podpis oboch zákonných zástupcov dieťaťa.

**Na prihláške** postačuje podpis len jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca. Podpísané splnomocnenie predloží jeden zo zákonných zástupcov pri zápise dieťaťa (príloha - splnomocnenie).

**Rozhodnutie o prijatí** sa doručí obom zákonným zástupcom dieťaťa. Ak sa tak dohodnú zákonní zástupcovia, rozhodnutie možno doručiť (prevziať) len jednému z nich. Túto vzájomnú dohodu deklarujú zákonní zástupcovia splnomocnením podľa § 144a ods. 4 školského zákona, ktoré doručia riaditeľke základnej školy (príloha - splnomocnenie).

V prípade otázok sa môžete informovať na tel. čísle 0911 695 015, 0911 695 021.

Mgr. Ľubomíra Iľanovská, riaditeľka školy